
Baskysk 


It Baskysk is ien fan de net-Yndo-Jeropeeske talen fan Jeropa. 
De taal wurdt sprutsen yn Baskenlan, it Spaansk-Franske 
grinsgebiet oan de westkust, en troch emigranten ut it gebiet op 
oare plakken yn de wrald. Baskysk is de memmetaal fan 
likernoch 665.700 minsken, wat delkomt op likernoch tweintich 
prosint fan de befolking yn Baskenlan. ^ It totale tal minsken 
dat it Baskysk aktyf of passyf machtich is, leit om en de by de 
1.063.700 minsken. 


Ynhald 

Besibbe mei oare talen 

Fersprieding 

Status 

Dialekten 

Keppeling om utens 
Boarnen, noaten en referinsjes 



Baskysk 

algemien 

eigen 

namme 

Euskara 

lanseigen 

Spanje, Frankryk, yn de regio's 

yn 

fan Baskenlan en Navarre 

tal 

1.063.700 (memmetaal foar 

sprekkers 

likernoch 665.700 minsken) 

skrift 

it Latynske alfabet 


taalbesibskip 

taalfamylje Isolaat 


West-Baskysk, Midden- 

dialekten 

Baskysk, Navarreesk, Navarro- 
Labourdijnsk, Souletijnsk en 
East-Navarreesk 


taalstatus 

offisjele 

Offisjeel yn Baskenlan en 

status 

Navarre 


taalkoades 

ISO 639-1 

eu 

ISO 639-2 

eus (T) baq (B) 

ISO 639-3 

eus 


Besibbe mei oare talen 


It Baskysk wurdt in isolearre taal neamd omdat der grutte ferskillen binne tusken it Baskysk en alle bekende 
taalfamyljes. 

Besikings om it besibbens fan it Baskysk mei oare talen, bygelyks it Georgysk , Ibearysk of Hamitysk, oan te 
toane, binne oant no ta sunder sukses. It fine fan in mooglike taalsibskip fan it Baskysk is tige slim, omdat 
de aldste boarnen fan reedlike grutte ut de 15e iuw komme, wertroch de struktuer fan it Proto-Baskysk mar 
swier rekonstruearre wurde kin. 

Ek is it Ibearysk, de meast wierskynlike gadingmakker foar sibskip, al goed fyftsjin iuwen utstoarn en binne 
der fan dizze taal net in soad oerbliuwsels bewarre bleaun, wertroch it unmooglik wurdt de besibbens derfan 
mei it Baskysk te bewize. 

Wol besteane der sterke oanwizings dat it Baskysk besibbe west is mei it, ek utstoarne, Akwitaansk. Ek fan 
dizze taal binne net in soad skreaune teksten beware bleaun, wertroch it no net krekt dudlik is wat no it 
ferban west hat. 

Faak wurdt de taal ek yn ferban brocht mei oare net-Yndo-Jeropeeske talen yn it Middellanske Seegebiet, sa 
as de Tyrreenske talen. Somtiden wurde der ek wol ferbannen sjoen mei Afro-Aazjaatyske talen en 
Dravidyske talen. 






Fersprieding 



It persintaazje fan minsken dy't it 
Baskysk floeiend sprekke. 


It Baskysk wurdt tsjintwurdich allinnich noch sprutsen yn it 
noardlike part fan Baskenlan. Fan de san provinsjes fan 
Baskenlan falle der sadwaande fiif (hast) folslein yn it Baskyske 
taalgebiet. Hjir sprekt likernoch de helte fan de befolking noch 
Baskysk. Yn de midden en it suden fan de provinsje Navarre en 
it meastepart fan de provinsje Alava wurdt hast gjin Baskysk 


mear sprutsen. Yn heul Baskenlan sprekt likernoch in kwart fan de minsken it Baskysk. 

Lizzing fan Baskenlan. 


Earder moat de fersprieding fan Baskysk in stik grutter west weze. Yn Saragossa yn Spanje is bygelyks in 
twatalich tablet fun ut de le iuw foar Kristus, Latynsk -Baskysk. Dit betsjut dat der yn de did fan it begjin 
fan de Romeinske oerhearsking yn Spanje it Baskysk bekend genoch west hat, dat in twatalige ynskripsje 
nedich wie. Yn de did fan de diktatuer fan Francisco Franco wie it Baskysk in ferbeane taal. Omdat it yn die 
perioade net underwezen waard is der in hiele generaasje Basken dy’t de taal net behearsket. 


Status 


Histoarysk binne Latynske en Romaanske talen de offisjele talen fan de regio. Wol wie it Baskysk offisjeel 
erkend in ferskate gebieten. Bygelyks yn de troch de Basken kolonisearre Ojacastro delte (no yn La Rioja) 
mochten de bewenners it Baskysk brake yn de rjochtspraak yn de 13e en 14e iuw. 

Hjoeddei is it Baskysk in offisjele taal neist it Spaansk yn de Baskyske regio’s, dit binne de Selsstannige 
Regio Baskenlan en parten fan Navarre. Baskysk hat gjin offisjele status yn Noard-Baskelan yn Frankryk en 
Baskyske-Fransen hawwe gjin mooglikheid om it Baskysk offisjeel te bruke yn de Franske rjochtspraak. 
Wol mei it Baskysk troch Spanjerts yn Frankryk brukt wurde yn de rjochtspraak, omdat it Baskysk yn 
Spanje al offisjeel erkend is. 

Dialekten 


It Baskysk taalgebiet skaaimerket him troch in grutte 
ferskiedenheid. De oant koart line gongbere 
dialektklassifikaasje komt fan 1863, en is opstelt troch prins 
Loadewyk Losien Bonaparte. De dialekten dy’t hy opstelde 
wienen: 

■ Biskaaisk 

■ Gipuzkoaansk 

■ Labourdijnsk 

■ Westlik Neder-Navarreesk 

■ Eastlik Neder-Navarreesk 



SPAIN 

Dialektenkaart fan it Baskysk. 



























■ Noardlik Opper-Navarreesk 

■ Sudlik Opper-Navarreesk 

■ Souletijnsk 

Yn 1998 is de taalkundige Koldo Zuazo ta in nije ferdieling kaam, basearre op nij undersyk. Hjirunder syn 
yndieling, mei tusken skrapkes de oerienkomstige dialekten neffens de yndieling fan Bonaparte. 

■ West-Baskysk (Biskaaisk) 

■ Midden-Baskysk (foar it meastepart komt dit oerien mei it Gipuzkoaansk) 

■ Navarreesk (foar it meastepart komt dit oerien mei it Opper-Navarreesk) 

■ Navarro-Labourdijnsk (komt foar it meastepart oerien mei it Labourdijnsk en beide Neder- 
Navarreeske dialekten) 

■ Souletijnsk (Souletijnsk) 

■ East-Navarreesk (it hast utstoarne Salazareesk (underdialekt fan it Eastlik Neder-Navarreesk) 
en it wilens utstoarne Ronkaleesk (underdialekt fan it Souletijnsk)) 

It West-Baskysk en Biskaais yn it westen en it Souletijnsk yn it easten binne sa oars fan de sintrale 
dialekten, ek grammatikaal, dat sprekkers fan de sintrale dialekten en it Standertbaskysk dizze dialekten tige 
min ferstean kinne. 

It Standertbaskysk is in taal dy’t benammen gearstalt is ut de sintrale dialekten, dus ut it Gipuzkoaansk en it 
Labourdijnsk. Dit Standertbaskysk, werfan it gebruk yn de media hieltyd mear de standert wurdt, wurdt it 
Euskara Batua (“Feriene Baskysk”) neamd. De ynstansje dy’t ferantwurdlik is foar de standerdisearring fan 
it Baskysk is de Keninklike Akademy fan de Baskyske Taal (mear bekend under de Baskyske namme 
Euskaltzaindia), dy’t harren sit hat yn Bilbao. 

It Baskysk is yn de 19e iuw en yn de earste helte fan de 20e iuw in soad bestudearre troch Nederlanske 
undersikers as Willem Jan van Eys en C.C. Uhlenbeeck. 

Keppeling om utens 

■ Wikiwurdboek-side - Baskysk 


Boarnen, noaten en/as referinsjes: 

1. Fjirde taalkundige undersyk (http://web.archive.Org/web/20080626204632/http://www.eitb.com/content2/doku 

mentuak/inkesta_soziolinguistikoa_20080618.pdf), IV. Inkesta Soziolinguistikoa (yn Baskysk) 



Dizze taal hat syn eigen Wikipedy. Sjoch de Baskyske ferzje. 


Untfongen fan "https://fy.wikipedia.Org/w/index.php?title=Baskysk&oldid=913772" 


Dizze side is it lest bewurke op 26 mrt 2018 om 22.56. 

De tekst is beskikber under de lisinsje Creative Commons Nammefermelding-Lykjfiele; der kinne oanfoljende 
betingsten fan tapassing weze. Sjoch de Gebruksbetingsten foar mear ynformaasje. 





















